Source: https://podnikam.sk/nezamestnany-obcan-a-danove-priznanie-za-rok-2016-prijmy-zo-zavislej-cinnosti/
Timestamp: 2019-08-22 03:42:33+00:00
Document Index: 7527274

Matched Legal Cases: ['§ 15', '§ 45', '§ 31', '§ 31', '§ 50', '§ 50']

Nezamestnaný občan a daňové priznanie za rok 2016 - príjmy zo závislej činnosti | Podnikam.sk '); document.write(''); }
Nezamestnaný občan a daňové priznanie za rok 2016 – príjmy zo závislej činnosti
1. marca 2017 Zdroj Podnikam.sk Tlačiť
Aj občanovi, ktorý bol v roku 2016 vedený v evidencii nezamestnaných, môže vzniknúť povinnosť podať daňové priznanie. V nasledujúcom článku sa zameriame len na prípad, ak daňovník poberal príjmy zo závislej činnosti.
Kedy má nezamestnaný občan povinnosť podať daňové priznanie
Ak bol občan v priebehu zdaňovacieho obdobia 2016 nezamestnaný (bol vedený v evidencii nezamestnaných, resp. poberal dávky v hmotnej núdzi) a počas roka 2016 poberal aj zdaniteľné príjmy zo závislej činnosti (napr. zo zamestnania na základe pracovného pomeru, dohody o pracovnej činnosti alebo dohody o vykonaní práce), ktorých výška presiahla sumu 1 901,67 €, je povinný si vysporiadať svoju daňovú povinnosť.
Poznámka Podnikam.sk:
Do celkových zdaniteľných príjmov sa zahrňuje akýkoľvek dosiahnutý príjem, ktorý je predmetom dane a nie je od dane z príjmov oslobodený vrátane príjmov zo zdrojov v zahraničí. Dávky v nezamestnanosti sú od dane oslobodené (neuvádzajú sa v daňovom priznaní).
Ak dosiahol zdaniteľné príjmy len zo zdrojov na území SR:
mohol najneskôr do 15. februára 2017 písomne požiadať svojho posledného zamestnávateľa o vykonanie ročného zúčtovania preddavkov na daň z príjmov (daňovú povinnosť by zaňho vysporiadal zamestnávateľ),
ak nepožiadal posledného zamestnávateľa o vykonanie ročného zúčtovania, musí podať daňové priznanie sám (daňové priznanie typu A),
Ak dosiahol zdaniteľné príjmy zo zdrojov v zahraničí:
podá daňové priznanie sám (daňové priznanie typu A), lebo v prípade poberania príjmov zo zahraničia nemôže požiadať zamestnávateľa o vykonanie ročného zúčtovania.
Kedy je pre nezamestnaného výhodné podať daňové priznanie
O tom, kedy sa nezamestnanému oplatí podať daňové priznanie, si prečítate tu:
Ak daňovník bol časť roka nezamestnaný a časť roka poberal zdaniteľné príjmy, ktoré boli nižšie ako 1 901,67 € a z týchto príjmov mu zamestnávateľ zrážal preddavky na daň z príjmu:
nie je povinný podať daňové priznanie, no môže ho podať dobrovoľne,
na základe zrazených preddavkov na daň z príjmu mu vznikne daňový preplatok, ktorý mu správca dane vráti na základe žiadosti o vrátenie daňového preplatku (žiadosť je súčasťou daňového priznania),
daňový preplatok sa vráti iba v prípade, že je väčší ako 5 €. Ak tento daňový preplatok je menší ako 5 €, nevzniká nárok na jeho vrátenie.
Ivan Mráz pracoval od 1. 1. 2016 do 30. 8. 2016 na základe pracovnej zmluvy. Od 1. 9. 2016 do 31. 12. 2016 bol nezamestnaný a poberal dávky v nezamestnanosti.
Za rok 2016 dosiahol hrubý príjem vo výške 6 560 €, čo je suma vyššia ako 1 901,67 €, preto môže požiadať svojho posledného zamestnávateľa o vykonanie ročného zúčtovania dane z príjmov alebo má povinnosť podať daňové priznanie (ak nepožiadal posledného zamestnávateľa o ročné zúčtovanie dane z príjmov).
Náš daňovník sa rozhodol podať daňové priznanie sám. Je ženatý a bezdetný. Na manželku si neuplatňuje nezdaniteľnú časť základu dane.
V časti pre členov klubu vám ukážeme, ako vyplní takýto daňovník daňové priznanie:
Meno a priezvisko: Ivan Mráz
RČ 780914323
Trvalé bydlisko: Mierová 4, Bratislava
Príjem zo závislej činnosti: 6 560 €
(uplatňoval si nezdaniteľnú časť základu dane na daňovníka) 606,16 €
Výdavky na sociálne poistenie: 616,64 €
Preddavky na zdravotné poistenie: 262,40 €
Úhrn výdavkov na sociálne a zdravotné poistenie: 879,04 €
Keďže daňovník mal len príjmy zo závislej činnosti, vypĺňa daňové priznanie typ A vydané Ministerstvom financií SR č. MF/015779/2016-721.
POSTUP VYPLNENIA DAŇOVÉHO PRIZNANIA TYP A (vyplnený vzor daňového priznania – Dp nezamestnany – prijmy zavisla cinnost)
Riadok č. 01 – uvedie svoje rodné číslo
Riadky č. 03 až 10 vyplní daňovník podľa predtlače.
II. ODDIEL – ÚDAJE O ZÁKONNOM ZÁSTUPCOVI ALEBO DEDIČOVI ALEBO ZÁSTUPCOVI
Nevypĺňa.
Riadky 25 a 26 – vyplní svoje telefónne číslo a e-mailovú adresu, tieto údaje však nie je povinný vyplniť.
III. ODDIEL – ÚDAJE NA UPLATNENIE ZNÍŽENIA ZÁKLADU DANE
V. ODDIEL – VÝPOČET ZÁKLADU DANE Z PRÍJMOV ZO ZÁVISLEJ ČINNOSTI
Riadok č. 32 – vyplnia sa podľa údajov uvedených v potvrdení o všetkých príjmoch zo závislej činnosti, t. j. 6 560 €
Riadok č. 32a – nevyplní, lebo mu príjmy neplynuli na základe dohôd o prácach vykonávaných mimo pracovného pomeru.
Riadok č. 33 – poistné preukázateľne zaplatené, t. j. 879,04 €.
Riadok 33a – vyplní sumu 616,64 €, poistné sociálne poistenie.
Riadok 33b – vyplní sumu 262,40 €, poistné zdravotné poistenie.
Riadok č. 34 – rozdiel riadkov 32 – 33 = 5 680,96 €
VI. ODDIEL – VÝPOČET DANE podľa § 15 zákona
Riadok č. 36 – vypočíta sa základ dane ako súčet riadkov 34 a 35 = 5 680,96 €
Riadok č. 37 – uvádza sa suma nezdaniteľnej časti základu dane na daňovníka, ktorá sa môže vypočítať v XII. oddiele priznania typ A. Na výpočet nezdaniteľnej časti základu dane na daňovníka sa môže použiť pomôcka, ktorá je súčasťou poučenia na vyplnenie priznania typ A. V našom prípade má daňovník nárok na nezdaniteľnú časť základu dane vo výške 3 803,33 €.
Riadok č. 41 – uvádza 3 803,33 €.
Riadok č. 42 – vypočítaná suma základu dane z r. 36 sa znižuje o nezdaniteľnú časť základu dane z r. 41, t. j. 1 877,63 €.
Riadok č. 43 – daň sa vypočíta zo základu dane uvedeného na riadku č. 42, a to sadzbou dane 19 % zo sumy nepresahujúcej 35 022,31 € vrátane, vypočítaná suma dane sa zaokrúhli na eurocenty nadol. T. j. 19 % z 1 877,63 = 3 56,7497 €, po zaokrúhlení 356,74 €.
Riadky č. 48 až 49 – vyplní sa, ak v zdaňovacom období, za ktoré sa podáva priznanie typ A, plynuli daňovníkovi aj príjmy zo závislej činnosti zo zdrojov v zahraničí, ktoré sa vynímajú zo zdanenia (§ 45 zákona), v prepočte na eurá podľa § 31 ods. 2 zákona.
Riadky č. 51 až 55 – vyplní sa len v prípade, ak v zdaňovacom období, za ktoré sa podáva priznanie typ A, plynuli daňovníkovi aj príjmy zo závislej činnosti zo zdrojov v zahraničí, z ktorých sa podľa zmlúv o zamedzení dvojitého zdanenia na území Slovenskej republiky započítava daň zaplatená v zahraničí, v prepočte na eurá podľa § 31 ods. 2 zákona.
Riadok 56 – uvádzame 356,74 €.
Riadok 58 – uvádzame 356,74 €.
Riadok 64 – uvádzame 606,16 € (zaplatená suma preddavkov na daň z príjmu).
Riadok 66 – uvádzame preplatok na dani vo výške 249,42 €.
Riadky č. 67 až 74 – nevypĺňa, lebo nepodáva dodatočné daňové priznanie.
VIII. ODDIEL – VYHLÁSENIE O POUKÁZANÍ PODIELU ZAPLATENEJ DANE Z PRÍJMOV FYZICKEJ OSOBY podľa § 50 zákona
Ak nechce vyplniť, zaškrtne „nevyplňujem postupo podľa § 50 zákona“.
Môže uviesť poznámku, že od 1. 9. 2016 je evidovaný na úrade práce ako nezamestnaný.
Riadok 79 – uvedie počet príloh, t. j. potvrdenia od všetkých zamestnávateľov, t. j. 1.
Na strane 6 sa daňovník podpíše a uvedie dátum.
XI. ODDIEL – ŽIADOSŤ O VYPLATENIE DAŇOVÉHO BONUSU O VRÁTENIE DAŇOVÉHO PREPLATKU A VYPLATENIE ZAMESTNANECKEJ PRÉMIE
Zaškrtne, že žiada vrátenie daňového preplatku a uvedie spôsob, či majú byť peniaze zaslané poštovou poukážkou alebo na účet. V prípade zaslania na účet vyplní údaje o bankovom účte.
Uvedie dátum a podpíše sa.
XII. ODDIEL – POMOCNÉ VÝPOČTY
Daňové priznanie rodiča počas materskej, rodičovskej dovolenky 2016 – iné príjmy
Daňové priznanie 2016 – nezamestnaný občan, ktorý dosiahol ostatné príjmy
Daňové priznania 2016Prémiový obsahzávislá činnosť nezamestnaného
03sep6:30CASH FLOW - Prehľad peňažných tokov a jeho zostavenie6:30 Udalosť usporiadaná: Verlag Dashöfer, s.r.o. Typ Udalosti:ŠkolenieOblasť školenia:Cash flow,Manažérske zručnosti,Manažment